ІІМ: «Qarmet» АҚ кәсіпорындарынан жанар-жағармай ұрлаған қылмыстық топ құрықталды
DATE: 10:11, 25 Шілде 2024 | GMT +5
TITLE: ІІМ: «Qarmet» АҚ кәсіпорындарынан жанар-жағармай ұрлаған қылмыстық топ құрықталды
URL: https://kaz.inform.kz/news/m-qarmet-ak-kasporindarinan-zhanar-zhagarmay-urlagan-kilmistik-top-kuriktaldi-591437/
META: DATE: 10:11, 25 Шілде 2024 | GMT +5
TOTAL WORDS: 106
AUTHOR(S):
TEXT: Топ мүшелері өздерінің бұл әрекеттерін ұзақ уақыт бойы жүзеге асырғаны анықталды. Жәбірленуші тараптың мәліметтері бойынша олардың кесірінен кәсіпорынға 50 млн теңгеден астам сомаға шығын келтірілген. – Бұдан басқа, «Qarmet» АҚ қауіпсіздік қызметімен бірлесіп, кәсіпорын қызметкерлерінің, оның ішінде күзет қызметінің жанар-жағармай жымқыруға қатысы бар-жоғы тексерілуде. Тінту іс-шаралары барысында ұсталғандардан 5, 5 тоннаға жуық дизель отыны, ірі көлемде қаражат және іс бойынша өзге де заттай дәлелдемелер тәркіленді. Барлық күдікті уақытша ұстау изоляторына қамалды. Сотқа дейінгі тергеу жүргізіліп жатыр, - деді ІІМ ұйымдасқан қылмысқа қарсы күрес департаментінің өкілі Қуандық Алпыс. Еске салсақ, бұған дейін Ішкі істер министрлігі «Qarmet» АҚ-да ұрлық жасады деген күдікпен екі адамға іздеу жариялағанын жазған едік
